Diari Oficial de la Generalitat Valenciana


Sumari del DOGV 8022, del 19-04-2017 (2017/3264)

RESOLUCIÓ de 31 de març de 2017, de la Presidència de la Generalitat, per la qual es prorroguen quatre beques per a la realització de pràctiques professionals en matèria de documentació i estadística en la Direcció General d'Anàlisi, Polítiques Públiques i Coordinació del Gabinet del President durant l'exercici 2017-2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8022

Data del DOGV
:   19-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3264


Data del document
:   31-03-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 de març de 2017, de la Presidència de la Generalitat, per la qual es prorroguen quatre beques per a la realització de pràctiques professionals en matèria de documentació i estadística en la Direcció General d'Anàlisi, Polítiques Públiques i Coordinació del Gabinet del President durant l'exercici 2017-2018. [2017/3264]  
Vista la Resolució de 30 de desembre de 2015, de la Presidència de la Generalitat, per la qual van ser aprovades les bases de la convocatòria per a la concessió de cinc beques per a la realització de pràctiques professionals en matèria de documentació i estadística en les dependències de la Direcció General d'Anàlisi, Polítiques Públiques i Coordinació del Gabinet del President, durant l'exercici 2016-2017 (DOGV 7659, 12.01.2016)  
Vista la Resolució de 29 de març de 2016 (DOCV 7751, d'01.04.2016), de la Presidència de la Generalitat, per la qual es van concedir les cinc beques convocades per la mencionada Resolució de 30 de desembre de 2015, per a la realització de pràctiques professionals en el Servei d'Anàlisi Sociològica i Documentació de la Direcció General d'Anàlisi, Polítiques Públiques i Coordinació, amb la distribució següent: tres beques (classe A) per a la realització de pràctiques professionals en matèria de documentació i dues beques (classe B) per a la realització de pràctiques professionals en matèria d'estadística, amb un període de duració de dotze mesos, les quals finalitzaran el pròxim 31 de març de 2017.  
Vist que el punt 2 de la base quarta, de la referida Resolució de 30 de desembre de 2015, estableix que el període de duració de les beques podrà prorrogar-se, sense necessitat de nova convocatòria, per un període màxim de 12 mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle.  
Vist que per la Resolució de 17 de novembre de 2016, de la Presidència de la Generalitat, s'accepta la renúncia de Paloma Sáez Díaz, adjudicatària d'una de les beques de classe B, i que no es procedeix a cobrir la vacant per no tindre conformada una borsa de reserva.  
Considerant l'existència de consignació pressupostària en la línia S4000000 del programa 111.40 del capítol IV dels pressupostos de la Generalitat per a 2017, així com que les tasques exercides pels becaris en l'actualitat fan aconsellable la pròrroga de quatre de les beques concedides, les tres beques (classe A) per a la realització de pràctiques professionals en matèria de documentació i una de les beques (classe B) per a la realització de pràctiques professionals en matèria d'estadística.  
  
Per tot el que anteriorment s'ha exposat, resolc:  
  
Primer  
Prorrogar les tres beques (classe A) per a la realització de pràctiques professionals en matèria de documentació en la Direcció General d'Anàlisi, Polítiques Públiques i Coordinació del Gabinet del President de la Generalitat a les becàries que les disfruten en l'actualitat:  
  
Rodríguez Cabo, Paula  
Teodoro Borrás, María  
Sánchez García, Noelia  
  
Segon  
Prorrogar una de les dues beques (classe B) per a la realització de pràctiques professionals en matèria d'estadística, en la Direcció General d'Anàlisi, Polítiques Públiques i Coordinació del Gabinet del President, a la becària que la disfruta en l'actualitat:  
  
Lloscos Beneito, Elena  
  
Tercer  
En cas de produir-se alguna renúncia de les beques de classe A, la Presidència procedirà a cobrir la vacant, servint-se per a això de la borsa de reserva constituïda en la disposició segona de la Resolució de 29 de març de 2016, de la Presidència de la Generalitat, per la qual es concedeixen cinc beques per a la realització de pràctiques professionals en matèria de documentació i estadística en les dependències de la Direcció General d??Anàlisi i Polítiques Públiques del Gabinet del President de la Generalitat, durant l'exercici 2016-2017.  
  
Quart  
El període de pròrroga serà d'un any i començarà el dia 1 d'abril de 2017 i finalitzarà el 31 de març de 2018, ambdós inclosos.  
  
Cinqué  
Autoritzar i disposar crèdit, amb càrrec a l'aplicació pressupostària 79.93.81.603.10, línia S4000000, amb la següent distribució d'anualitats:  
Any 2017: 37.370,16 ?.  
Any 2018: 12.456,72 ?.  
  
Sisé  
La publicació d'aquesta resolució en el Diari Oficial de la Generalitat Valenciana produirà els efectes de notificació a les persones interessades.  
  
Contra la present resolució que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l??endemà de la publicació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la publicació. Tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciós Administrativa, sense perjuí que s'utilitze qualsevol altra via que es considere oportuna.  
  
València, 31 de març de 2017.- El president de la Generalitat, p. d. (R 12.02.2016; DOCV 17.02.2016), el director general d'Anàlisi, Polítiques Públiques i Coordinació: Gustavo Zaragoza Pascual.